蚜蟲

蚜蟲係一個超科嘅昆蟲，包含咗超過 5,000 個物種。蚜蟲多數物種都係綠綠哋啡啡哋噉色，細隻，以吸樹汁或者食植物嘅各部位維生。

生態研究

天敵

蚜蟲喺食物鏈入面嘅位置好低，有好多天敵，當中最出名嘅要數瓢蟲：瓢蟲係食肉嘅，會食一啲細隻嘅食草昆蟲，而因為蚜蟲好多都係會食同破壞農作物嘅害蟲－所以瓢蟲間接幫手保護咗好多農作物，對農夫有利。

數學模型
例：2004 年蚜蟲 ABM 研究
蚜蟲出嗮名係鍾意蛀食植物嘅害蟲，會對好多農作物造成破壞。因為噉，有唔少從事昆蟲同農業相關研究嘅科學家都有研究蚜蟲，想透過理解蚜蟲解答「點樣先可以有效防治蚜蟲」等嘅問題。

喺 2004 年，有一班研究地理嘅英格蘭科學家就針對稻麥蚜做咗份研究，佢哋用物件導向程式語言 Java 寫咗個程式，啲虛擬碼大致如下：
  設  件物件，每件物件表示一隻蚜蟲，每隻蟲有以下呢啲數值
    3D 嘅位置值、
    年紀值，數值係 0.00-2.00，當中 1.00 算係成年、
    佢過往嘅行為紀錄、
    佢獨有嘅 ID 值，方便部電腦監察住邊隻蟲打邊隻
  設 = 0；
  設定風向同氣溫等嘅環境變數；
  While  未到某個值，
    將風向等嘅環境變數設做數據庫紀錄嘅數值；
    Foreach 物件
      age 數值升；
      if age >= 2.00
        隻蟲就死；
      隻蟲有若干機率會死；  
      if age >= 1.00
        隻蟲有若干機率會遷徙； 
        隻蟲有若干機率會繁殖，繁殖會產生新嘅個體，呢啲個體 age 冚唪唥係 0.00； 

上升 1；

然後研究者就可以教個程式計出笪地方「每日有幾多隻蚜蟲」，並且將呢啲數值以曲線噉嘅形式呈現出嚟－即係好似上圖噉 X 軸係時間 Y 軸係種生物嘅個體數量；跟住佢哋攞呢啲數值同實際數據對比。佢哋發覺模擬得出嘅數值同實際數據相當吻合，提議可以攞個模型去估計蚜蟲嘅繁殖，幫手防治蚜蟲。

瓢蟲
胸喙亞目

攷

拎

昆蟲